PROIECT DE DECIZIE A ETAPEI DE ÎNCADRARE

Afişat în data de: 13.01.2015

Ca urmare a solicitării de emitere a acordului de mediu adresate de **SC NASIA SRL**, Buzau, Soseaua Brailei, km 7, judeţul Buzău, înregistrată la Agenţia pentru Protecţia Mediului Buzău cu nr. 13008/18.12.2014,

în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei salbatice, cu modificările şi completările ulterioare,

Agenţia pentru Protecţia Mediului Buzău **decide**, ca urmare a consultărilor desfăşurate în cadrul şedinţei CAT din data de 13.01.2015 că proiectul ,,**Construire imobil locuinte colective si pentru profesiuni liberale, spatii comerciale si parcare subterana**” propus a fi amplasat în Buzau, str. Crizantemelor, nr. 4-6, judetul Buzau

 **nu se supune evaluării impactului asupra mediului şi nu se supune evaluării adecvate,**

**cu obligativitatea la finalizarea investitiei să solicitaţi şi să obtineţi autorizaţie de mediu, potrivit prevederilor legale în vigoare**.

**Justificarea prezentei decizii:**

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

a) proiectul se încadrează în prevederile H.G. nr. 445/2009, Anexa nr. 2, pct. 10, lit. b;

**1. Caracteristicile proiectului:**

a) mărimea proiectului: proiectul propune construirea unei constructii cu functiune complexă: locuinţe, comerţ, parcare autovehicule.

Terenul este situat în zona centrală a municipiului, la intersectia Str. Tudor Vladimirescu (deschidere aproximativ 36,0 m ) şi Str. Crizantemelor (deschidere aproximativ 31,0 m).

Vecinătăţile terenului sunt următoarele: N – proprietate Episcopia Buzăului şi Vrancei, S – str. Crizantemelor, E – str. Tudor Vladimirescu, V – clădire proprietate privată.

Terenul se află în UTR 3, Zona M, Subzona M1 mixtă cu locuinţe individuale şi cuplate mici cu maxim P+2 nivele. Categoria de folosinţă a terenului este curţi construcţii.

Terenul este parţial ocupat de o cladire cu funcţiune de locuinţă veche cu regim de înălţime parter şi etaj cu următoarele caracteristici: S construită = 257 mp, S desfăşurată = 463,2 mp, S utilă=389,1 mp, S locuibilă=214 mp.

Se propune realizarea de locuinţe în regim cuplat şi pentru profesiuni liberale, spaţii comerciale şi parcare subterană.

Se vor executa la parter spaţii comerciale adiacente cu acces din str. T. Vladimirescu, având accese secundare şi pentru aprovizionare din curtea interioară cu acces din str. Crizantemelor. Acestea pot fi folosite şi pentru comerţ cu amănuntul - spaţii de vânzare suveniruri, librării, anticariate, papetării, bijuterii, etc., spaţii de expunere complementare activităţilor liberale adăpostite în imobil sau ca show room-uri ale unor producători diverţi. Nu vor fi comercializate substanţe chimice periculoase, materiale de construcţii, alte produse alimentare sau nealimentare vrac. Suprafaţa spaţiilor comerciale nu va depasi 250 mp ADC, nu va genera transporturi grele, nu va atrage mai mult de 5 autoturisme, nu vor fi poluante, nu vor avea program prelungit peste orele 22,00 şi nu vor utiliza terenul

liber al parcelei pentru depozitare şi producţie.

Locuinţele vor fi structurate în două grupuri cu accese separate: aripa de Nord cu două locuinţe cuplate, una cu trei niveluri şi acces din parter (P+2E) şi una cu doua niveluri şi acces de la etajul 1 (E1+E2); aripa de Sud cu 8 locuinţe cu spaţii dedicate în interiorul locuinţei (birouri–ateliere) destinate unor profesiuni liberale (evaluatori, experţi tehnici, arhitecţi, proiectanţi, cercetători, scriitori, consultanţi, pictori, graficieni, etc. ) situate pe 4 niveluri (P, E1, E2, E3).

Suprafaţa spaţiilor dedicate desfăşurării profesiunilor liberale din interiorul locuinţelor împreună cu cea a spaţiilor comerciale nu vor depasi 250 mp ADC.

La Nordul terenului, din str. Tudor Vladimirescu, se va amenaja rampa de acces auto către parcarea subterană.

Necesarul de locuri parcare va fi dimensionat conform prevederilor HG nr. 525 din 1996 pentru construcţiile comerciale vor fi prevazute 3 locuri de parcare, pentru locuinţe câte un loc de parcare pentru fiecare locuinţă (una existenta si 10 propuse =11 locuri). In total se vor amenaja 14 locuri de parcare (10 în subteran şi 4 în incintă).

Sunt respectate prevederile Regulamentului PUG aprobat al Municipiului Buzău în zonă privind tipul de constructii ce se pot amplasa, înălţimea maxim admisibilă, caracterul zonei, retragerile faţă de aliniamentul clădirilor, distanţa de la clădiri la axul străzii.

Amplasamentul se află în zona protejata a cladirii monument istoric “casa“ cod LMI 2010 BZ-IV-m-B-02514 , fapt pentru care a fost solicitat şi obţinut avizul favorabil al Directiei pentru Cultură a Judeţului Buzău.

Caracteristici construcţie: Regim de înălţime: S+P+2E+E3parţial, Înălţime maximă 15m, Înălţime la cornişă 9,30 m.

Distanţele minime ale construcţiei propuse faţă de vecinătăţi sunt: E-0,00m, N-4,69 m, V-14,62 m, S-0,00 m.

Suprafaţa ocupată de construcţii=588 mp, Suprafaţa spaţii verzi amenajate=72 mp, Suprafaţa platforme, terase şi alei betonate=320 mp.

S teren=980 mp, AC existent=257 mp, POT existent=26,2%, AC propusă=331 mp, AC totală=588 mp, POT propus=60%, AD existentă=463,2 mp, CUT existent=0,472, AD propusă=1161,5 mp (1675,4 cu subsolul), AD rezultată=1624,7 mp, CUT propus=1,658, AU existentă=389,1 mp, AU propusă=1443,7 mp, AU totală=1832,8 mp, AL existentă=214 mp, AL propusă=369,4 mp, AL totală=583,4 mp, AC comert=165,4 mp, AU spaţii comerciale=146,9 mp, AC spaţii profesiuni liberale (birouri)=83,8 mp, AU spaţii profesiuni liberale (birouri)=70,5 mp, AC locuinţe=823,8 mp, AU locuinţe =709,2 mp, AC spatii comune=160,5 mp,AU spaţii comune=128,2 mp, AC subsol =513,9 mp

Asigurarea utilităţilor

* + *alimentarea cu apa rece* se va realiza prin bransament la reţeaua stradală din zonă;
	+ *evacuarea apelor uzate* se va face prin racord la reţeaua de canalizare din zonă;
	+ *incalzirea* se va face în sistem individual, independent pentru fiecare apartament, cu central termice individuale;
	+ *alimentarea cu energie electrică* se va realiza prin branşament la reţeaua din zonă;

Toate lucrările de construire precum şi organizarea de şantier se vor desfăşura numai în incinta proprie care va fi împrejmuită provizoriu pe parcursul şantierului.

b) Cumularea cu alte proiecte: Nu este cazul;

c) Utilizarea resurselor naturale: Nu se utilizează resurse naturale.

d) Producţia de deşeuri: Deşeurile generate pe perioada de execuţie a proiectului, încadrate în categoria deşeurilor nepericuloase, vor fi gestionate conform Legii 211/2011 privind regimul deşeurilor şi H.G. nr. 856/2002, privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu modificările ulterioare.

e) Emisiile poluante, inclusiv zgomotul şi alte surse de disconfort:

- pe perioada de realizare a proiectului: emisii rezultate din activitatea de construcţie, gazele de eşapament rezultate de la utilajele de transport; zgomotul generat de echipamentele/instalaţiile folosite în activitatea de construcţie;

- pe perioada de funcţionare: emisiiin aer de la utiliyarea centralelor termice murale;

f) Riscul de accident, ţinându-se seama în special de substanţele şi tehnologiile utilizate: Nu există risc de accident

***2. Localizarea proiectelor***

2.1. utilizarea existentă a terenului: proiectul este amplasat în intravilanul Municipiului Buzău, UTR 3, Zona M, Subzona M1 mixtă cu locuinţe individuale şi cuplate mici cu maxim P+2 nivele. Categoria de folosinţă a terenului este curţi construcţii.

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

 a) zonele umede : Nu există zone umede pe amplasamentul propus;

1. zonele costiere : Nu există zone costiere pe amplasamentul propus;

 c) zonele montane şi cele împădurite: Amplasamentul lucrărilor nu se află în zone montane sau împădurite ;

 d) parcurile şi rezervaţiile naturale: Lucrările nu se vor desfăşura în parcuri şi rezervaţii naturale;

 e) ariile clasificate sau zonele protejate prin legislaţia în vigoare, cum sunt: zone de protecţie faunei piscicole, bazine piscicole naturale şi bazine piscicole amenajate: Nu este cazul;

 f) zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: Amplasamentul se află în zona protejata a cladirii monument istoric “casa“ cod LMI 2010 BZ-IV-m-B-02514 , fapt pentru care a fost solicitat şi obţinut avizul favorabil al Directiei pentru Cultură a Judeţului Buzău;

 g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

 h) ariile dens populate: proiectul se află situat în intravilanul Municipiului Buzău.

 i) peisajele cu semnificaţie istorică, culturală şi arheologică: Lucrările propuse nu se desfăşoară în zone cu peisaje cu semnificaţie istorică, culturală şi arheologică;

 ***3. Caracteristicile impactului potenţial:***

 a) extinderea impactului: aria geografică şi numărul persoanelor afectate: proiectul nu va afecta în mod negativ populaţia din zonă deoarece caracterisiticile proiectului respectă prevederile UTR al zonei;

 b) natura transfrontieră a impactului: nu este cazul;

 c) mărimea şi complexitatea impactului: impact relativ redus şi local, pe perioada execuţiei proiectului.

 d) probabilitatea impactului: impact cu probabilitate redusă atât pe parcursul realizării investiţiei, cât şi după darea în exploatare a acesteia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

 e) durata, frecvenţa şi reversibilitatea impactului: impact cu durată şi frecvenţă reduse datorită naturii proiectului şi măsurilor prevăzute de acesta; În perioada de execuţie a proiectului, impactul asupra factorilor de mediu va fi temporar;

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

Având în vedere că amplasamentul proiectului nu se află situat în interiorul sau în vecinătatea unor arii naturale protejate, nu se supune prevederilor O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare şi ale Ordinului M.M.P. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitarar.

Proiectul propus nu necesită parcurgerea celorlalte etape ale procedurii de evaluare adecvată.

**Condiţiile de realizare a proiectului**

1. Lucrările se vor realiza de către un antreprenor autorizat, în conformitate cu proiectul tehnic întocmit de SC Signum SRL;

2. Lucrările se vor desfăşura cu respectarea condiţiilor impuse prin actele de reglementare emise de autorităţi.

3. Beneficiarul răspunde de realizarea corectă a lucrărilor propuse, prezentate în Memoriul Tehnic;

4. Se vor impune măsuri de diminuare a impactului asupra mediului pentru faza de realizare a investiţiei :

* + astfel încât să se efectueze lucrări de închidere pe măsura realizării sarcinilor tehnologice;
	+ depozitarea materialelor de construcţie se va face astfel încât să nu blocheze căile de acces (carosabil, drumuri ) şi să nu poată fi antrenate de vânt sau de apele pluviale;
	+ se va realiza optimizarea traseului mijloacelor de transport cu materiale de construcţii, astfel încât transportul se va realiza doar pe drumurile existente;
	+ se vor lua măsurile necesare pentru evitarea pierderilor de materiale în timpul transportului;
	+ se vor utiliza utilaje şi mijloace de transport agrementate din punct de vedere tehnic, care să nu genereze scurgeri de produse petroliere şi lubrifianti, zgomot, vibratii, etc.;
	+ realizarea proiectului se va face astfel încât să nu fie afectat traficul din zonă;
	+ deşeurile rezultate în urma lucrărilor se vor colecta în spaţii special amenajate şi apoi vor fi evacuate la depozite de deşeuri specifice categoriei de deşeuri respective în baza unor contracte, cu precizarea că deşeurile reciclabile vor fi predate la unităţi specializate în vederea valorificării;
	+ aprovizionarea cu materiale se va efectua eşalonat ;
	+ depozitarea materialelor de construcţie se va face în zone special amenajte;
	+ organizarea de şantier va fi amplasată astfel încât să nu afecteze traficul;

5. În conformitate cu prevederile OUG nr.195/2005 privind protecţia mediului, aprobată prin Legea nr. 265/2006, cu modificările şi completările ulterioare, art. 15 alin. 2 lit. a), titularul proiectului are obligaţia de a **notifica** autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum şi modificări ale condiţiilor care au stat la baza emiterii actelor de reglementare, înainte de realizarea modificării.

 **Proiectul propus nu necesită parcurgerea celorlalte etape ale procedurii de evaluare adecvată**.

 Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

**Director Executiv,**

Ionuţ Sorin APOSTU

Şef Serviciu Avize, Acorduri, Autorizaţii, Întocmit,

 biolog Mirela MARIN ing. Rodica Tatiana DUMITRU